Talent Suomi

Talent Suomi oli suomalaisversio Got Talent -ohjelmaformaatista. Ohjelman ideana on etsiä vuoden lahjakkainta ja lupaavinta viihdekykyä. Talent-kilpailu lähti käyntiin ensimmäistä kertaa Suomessa syyskuun 2007 lopussa, ja viimeisin seitsemäs tuotantokausi esitettiin keväällä 2021.

Tuotantokausi alkaa esikarsinnoilla, joita on järjestelty vaihtelevasti eri paikkakunnilla ympäri Suomea: Helsingissä, usein Tampereella ja lisäksi esimerkiksi Oulussa, Kuopiossa ja Turussa. Varsinaista finaalia edeltää useampi semifinaali, joista tietty määrä kilpailijoita valitaan finaaliin. 

Talent-kilpailu on järjestetty yli 20 maassa, muun muassa Australiassa, Belgiassa, Brasiliassa, Isossa-Britanniassa (Britain's Got Talent), Yhdysvalloissa (America's Got Talent), Tanskassa, Ruotsissa, Ranskassa, Saksassa, Kreikassa ja Kroatiassa.

 Tuotantokaudet 
 1. tuotantokausi (2007) 
Ohjelman esitys alkoi syyskuun 2007 lopussa. Tuotantokauden juontajina toimivat Susanna Laine ja Martti Vannas sekä tuomareina Suosikki-lehden silloinen päätoimittaja Katja Ståhl, televisiojuontaja ja elokuvaohjaaja Timo Koivusalo sekä Suomen Kansallisbaletin tanssija ja koreografi Sami Saikkonen. Esikarsintoja järjestettiin kolmella paikkakunnalla: Tampereella, Oulussa ja Helsingissä. Alkukarsinnoista jatkoi semifinaaliin yhteensä 40 lupaavinta kykyä. Semifinaaleiden parhaat pääsivät 9. joulukuuta pidettyyn finaaliin, jossa televisiokatsojilla oli valta päättää kaikista parhain kyky.

Yleisö valitsi 9. joulukuuta 2007 Talentin ensimmäisen kauden voittajaksi vantaalaisen beatboksaaja Aleksi Vähäpassin ja hän sai palkinnoksi 30 000 euroa sekä vuoden 2007 Talent Suomi -arvonimen. Yhteensä 40 semifinalistista vain kahdeksan eteni Helsingin Kulttuuritalolla järjestettyyn suuren finaaliin. Kolmen kärkeen sijoittuivat voittajan lisäksi koiratanssinumerollaan Sini ja Sonic sekä laulaja-lauluntekijä Saara Aalto.

Esiintyjä(t)Valinta finaaliinMuuta Capoeira Ação LiberdadeKatsojien valinta Viisihenkinen capoeira-tanssiryhmä Sini Eriksson ja Sonic-koira   Esittivät koiratanssia Vilhem and Jay  Basso-rummut-yhtye Manmeet Singh Tuomareiden valinta 9-vuotias intialainen tanssija Ramin Sohrab Katsojien valinta Taistelulajien lavataitaja Saara AaltoTuomareiden valinta Laulaja-pianisti Aleksi Vähäpassi  Beatboxaaja (voittaja) Santeri Koivisto  14-vuotias notkeusakrobaatti

 2. tuotantokausi (2009) 
Toinen tuotantokausi esitettiin syksyllä 2009. Ohjelman tuomarit pysyivät muuten samoina, mutta Timo Koivusalo ei enää jatkanut. Hänet korvasi Salatut elämät -sarjasta tuttu näyttelijä ja näyttelijäkouluttaja Jaana Saarinen. Uusina juontajina aloittivat Jarkko Valtee ja Osku Heiskanen. Alkukarsintoja järjestettiin kolmella paikkakunnalla: Tampereella, Turussa ja Helsingissä.

Talentin kolme semifinaalia ja lopulta finaali 22. marraskuuta 2009 pidettiin Helsingissä Linnanmäen Peacock-teatterissa. Voittajaksi selviytyi pantomiimitaiteilija Miikka Mäkelä eli Motoriikka-Miikka, ja toiseksi sijoittui kymmenvuotias laulaja Iina Kangasharju. Vahvana ennakkosuosikkina finaaliin lähtenyt laulaja Markku Laamanen sijoittui kolmanneksi. Talent-finaalia seurasi yli miljoona katsojaa, ja se teki samalla Nelosen uuden katsojaennätyksen.

Esiintyjä(t)Valinta finaaliinMuuta Markku LaamanenKatsojien valinta Laulaja  Joona Leppälä  Ilmaveivaaja Natural Hype Tuomareiden valinta Tanssiryhmä Iina KangasharjuKatsojien valinta 10-vuotias laulaja Miikka ”Motoriikka-Miikka” Mäkelä  Pantomiimitaiteilija (voittaja) Will Funk for Food  Tuomareiden valinta Locking-tanssiryhmä Elmeri RantalainenKatsojien valinta Trikkaaja     Flying Circus   Sisätaitolentoryhmä   Osku ”Matti Nysä” Pienimäki  Tuomareiden valinta 11-vuotias Matti Näsä -imitaattori 

 3. tuotantokausi (2011) 

Talentin kolmas tuotantokausi alkoi syyskuussa 2011. Koe-esiintymisiä järjestettiin kesällä Helsingissä, Tampereella ja Kuopiossa. Finaali esitettiin 26. marraskuuta 2011 Espoo Metro Areenalta, ja sen voitti flairtending-kaksikko VIP Bartenders.

Esiintyjä(t)Valinta finaaliinMuuta Perttu Tuomaala (DJ Preal) Katsojien valinta DJ-kisaaja Unitop Tuomareiden valinta Trikkausryhmä VIP Bartenders Katsojien valinta Flairtending-kaksikko (voittajat)  Henriikka Rinne Tuomareiden valinta Tankotanssija Duo Flow Katsojien valinta Tulitaiteilijat   Minimies Tuomareiden valinta Stand up -komiikkahahmo  Jouko Lukkonen Katsojien valinta Laulaja  Jari Tapanainen Tuomareiden valinta Kahlekuningas / miekannielijä Molly Rosenström Katsojien valinta 12-vuotias laulaja Mika Pennanen & Mija Schrey Tuomareiden valinta Stunttiduo

 4. tuotantokausi (2012) 

Talent Suomen neljännen tuotantokauden jaksojen esitys alkoi 15. syyskuuta 2012. Koko ohjelman tuomaristo sekä juontajakaarti oli uudistettu. Suuri finaali nähtiin suorana Espoo Metro Areenalla 1. joulukuuta 2012, ja kilpailun voitti runonlausuja Daniel Helakorpi.

Esiintyjä(t)Valinta finaaliinMuuta Daniel Helakorpi Katsojien valinta 7-vuotias runonlausuja (voittaja) CST X-nationKatsojien valinta Tanssiryhmä Duo Minja  Akrobaattikaksikko Saana Back Tuomareiden valinta 12-vuotias laulaja Jorma KoponenKatsojien valinta Laulaja Edward Sabo  7-vuotias robottitanssija DBDC  Tanssiryhmä Anniina Ahven Tuomareiden valinta Laulaja

 5. tuotantokausi (2016) 

Nelonen ilmoitti maaliskuussa 2016, että Talent Suomen viides tuotantokausi tullaan esittämään syksyllä. Juontajana toimivat Heikki Paasonen ja Elina Kottonen. Tuomareina toimivat Sara Maria Forsberg, Sami Hedberg ja Jari Sillanpää. Vierailevina tähtituomareina toimivat alkukarsinnoissa Riku Nieminen ja David Hasselhoff. Välikarsinnoissa vierailevat tuomarit olivat Robin ja Anna Abreu ja suorissa lähetyksissä Aki Palsanmäki, Niina Lahtinen ja Arman Alizad. Kauden voitti Antton Puoti, ja toiselle sijalle ylsi vatsastapuhuja Sari Aalto.
Esiintyjä(t)Valinta finaaliinMuutaAntton PuontiKatsojien valintaNahkatrumpetinsoittaja (Voittaja)Lahden Gospelkuoro GospelkuoroLauri SchreckTuomareiden valintaKanteleensoittajaSari AaltoKatsojien valintaVatsastapuhujaDelusion V Voguing-tanssiryhmäHeikki Helastinen & Musta-PekkaruuskaTuomareiden valintaPerformanssitaiteilija

 6. tuotantokausi (2020) 

Talent Suomen kuudennen tuotantokauden jaksojen esitys alkoi MTV3:lla 2. helmikuuta 2020. Kuuden koe-esiintymisjakson jälkeen 24 esitystä jatkoi suorina lähetyksinä esitettyihin semifinaaleihin, joista jokaisesta yleisö valitsi kaksi finaaliin ja tuomaristo yhden. Finaalissa 5. huhtikuuta nähtiin vatsastapuhuja Rasmus Koskisen vetäydyttyä kahdeksan esitystä, joista voiton ja 30 000 euroa vei akrobatiaryhmä nimeltään Akrotaiturit. Neljän parhaan joukkoon sijoittuivat myös viulisti Pekka Niemi, tankotanssija Aino ja katutanssiryhmä MDD (Men Don't Dance). Juontajana toimi Mikko Leppilampi. Tuomareina toimivat Jorma Uotinen, Krista Siegfrids, Ernest Lawson ja HP Parviainen.
  Esiintyjä(t)  Muuta  Valinta finaaliin Pekka Niemi  Viulisti  Katsojien valinta StepUp Juniors  Tanssiryhmä  Tuomareiden valinta Aino  Tankotanssija Katsojien valinta Leevi Lehtonen  Tanssija   Akrotaiturit  Akrobatiaryhmä  Katsojien valinta (Voittaja) Juho Kuusi Lavarunoilija  Tuomareiden valinta  Veronika Istomina  Laulaja  Katsojien valinta  MDD  Katutanssiryhmä  Tuomareiden valinta

 7. tuotantokausi (2021) 

Seitsemännen tuotantokauden jaksojen esitys alkoi 7. helmikuuta 2021 MTV3-kanavalla. Kuuden koe-esiintymisjakson jälkeen 24 esitystä jatkoi suorina lähetyksinä esitettyihin semifinaaleihin, joista jokaisesta kaksi esitystä eteni finaaliin yleisöäänillä ja yksi tuomareiden valitsemana. Finaalissa 11. huhtikuuta nähtiin yhdeksän esitystä, joista voiton ja 30 000 euroa vei sirkusryhmä Sirkus Bravuuri, ja toiseksi sijoittui perinnemuusikko Julius Rantala. Tuomareina jatkoivat edelliseltä kaudelta Jorma Uotinen, Krista Siegfrids, Ernest Lawson ja HP Parviainen ja juontajana Mikko Leppilampi.

  Esiintyjä(t)  Muuta  Valinta finaaliin Sirkus Bravuuri  sirkusryhmä  Katsojien valinta (Voittaja) Unathletic Monkeys  tanssiryhmä Tuomareiden valinta Freestyle Street Athletes  street workout -ryhmä   Yhden Joukon Yhtye  muusikko Katsojien valinta TR Urban Crew Kids  katutanssiryhmä  Kangoo Power Team  voimisteluryhmä   Aleksandre Goncharov Dias  laulaja  Tuomareiden valinta  Julius Rantala  perinnemuusikko Katsojien valinta Tinze Twerkers  twerk-ryhmä  

 Tuomarit 
Tuomareilla on käytössään summerit, jotka aktivoivat tuomarin edessä olevan punaisen rastin. Kun jokainen tuomari on painanut summeriaan, esiintyjän täytyy lopettaa. Viidennestä kaudesta lähtien käytössä on ollut myös kultainen summeri, jota painamalla esitys etenee semifinaaliin ilman karsintavaihetta.

 TuotantokausiTuomariVieraileva tuomari 1 2 3 4 1 Sami Saikkonen Katja Ståhl Timo Koivusalo  N/A N/A 2Jaana Saarinen Katja Ståhl 3 4 Janne Kataja Maria Sid Mikko von Hertzen 5 Sami Hedberg Jari Sillanpää Sara Forsberg David Hasselhoff, Riku Nieminen, Robin, Anna Abreu, Aki Palsanmäki, Niina Lahtinen, Arman Alizad 6 Ernest Lawson HP Parviainen Krista Siegfrids Jorma Uotinen Erika Vikman, Jannika B 7N/A

 Juontajat 

 Martti Vannas ja Susanna Laine (1. tuotantokausi)
 Jarkko Valtee ja Osku Heiskanen (2. ja 3. tuotantokausi)
 Lorenz Backman ja Sebastian Rejman (4. tuotantokausi)
 Heikki Paasonen ja Elina Kottonen (5. tuotantokausi)
 Mikko Leppilampi (6. ja 7. tuotantokausi)
 Christoffer Strandberg (7. tuotantokausi)

 Huomautukset 

 Lähteet 

 Aiheesta muualla 
 Ohjelman verkkosivut (Mtv) 
 Ohjelman verkkosivut (Nelonen)

Luokka:Kykyjenetsintäohjelmat
Luokka:2000-vuosikymmenen suomalaiset kilpailuohjelmat
Luokka:2010-luvun suomalaiset kilpailuohjelmat
Luokka:2020-luvun suomalaiset kilpailuohjelmat